open-index/open-wikipedia-markdown huggingface dataset:
Καβούσι Ρεθύμνου

Το **Καβούσι **(επίσης **Καβούσιον**) είναι ορεινός οικισμός της Τοπικής Κοινότητος Χαρκίων, του Δήμου Ρεθύμνης και της Περιφερειακής Ενότητος Ρεθύμνης επί της νησού Κρήτης. Βρίσκεται σε υψόμετρο 560 μέτρων.

## Γεωγραφία - Ιστορία
Το Καβούσι βρίσκεται σε απόσταση 20 χλμ. ΝΑ. από την πόλη του Ρεθύμνου (μέσω Άδελε) και ανάμεσα στα Χάρκια (Δ.) και τη Μονή Αρκαδίου (Α.). Η ονομασία του χωριού προέρχεται από την τουρκική λέξη *Kavouz* που σημαίνει  πηγή, ενώ ο Φραντσέσκο Μπαρότσι, το 1577, το αναφέρει ως *Cavussi*. Αξιοθέατό του είναι η εκκλησία του Αγίου Ιωάννου του Θεολόγου που χρονολογείται από την εποχή της ενετοκρατίας με την καμπάνα της να προέρχεται από το Τριέστι και το διπλανό δάσος βελανιδιάς με το σπάνιο είδος Αριές (*Quercus ilex*). Οι ντόπιοι το ονόμαζαν "του Μαναρή το δάσος" από την οικογένεια του χωριού Μαναρή. Από αυτήν καταγόταν ο ηγούμενος της μονής Αρκαδίου Γαβριήλ Μαναρής. Επί τουρκοκρατίας, υπήρξε από τα χωριά της Κρήτης που υπέστησαν μεγάλες καταστροφές από τους Τούρκους λόγω της αντίστασης τους. Ο ποιητής Μαρίνο Τζανέ Μπουνιαλή αναφέρει: *"...Αλιάκες, Χάρκια παίρνουσι, Καβούσι και Κυριάννα..."*.
Αρκετοί Καβουσιανοί έλαβαν μέρος στο ολοκαύτωμα της της Μονής Αρκαδίου.

Ως οικισμός αναφέρεται επίσημα το 1925 στο ΦΕΚ 27Α - 31/01/1925 να προσαρτάται στην τότε κοινότητα Αμνάτου. Σύμφωνα με το σχέδιο Καλλικράτης, μαζί με τα Χάρκια, αποτελούν την τοπική κοινότητα Χαρκίων που υπάγεται στη δημοτική ενότητα Αρκαδίου του Δήμου Ρεθύμνης και σύμφωνα με την απογραφή του 2011 ο οικισμός έχει μόνιμο πληθυσμό 16 κατοίκους.

Από το Καβούσι καταγόταν ο Τιμόθεος Λαγουδάκης, θεολόγος και διάκονος με σημαντική κοινωνική προσφορά και αντιδικτατορική δράση. Σημαντικές επίσης προσωπικότητες έχει αναδείξει η τοπική οικογένεια Πιατουλάκη, της οποίας μέλη είναι ο πολιτικός Γιώργος Πατούλης, και ο εξάδελφος του, γνωστός ηθοποιός Χρήστος Πολίτης, γεννηθείς ως Χρήστος Πιατουλάκης.

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Ρεθύμνης
Κάι Χάβερτς

Ο **Κάι Χάβερτς** (γερμανικά: *Kai Havertz*, γενν. στις 11 Ιουνίου 1999) είναι Γερμανός ποδοσφαιριστής, ο οποίος αγωνίζεται ως μεσοεπιθετικός ή επιθετικός για την Άρσεναλ και την εθνική ομάδα της Γερμανίας.

## Σταδιοδρομία σε συλλόγους
Ο Χάβερτς πραγματοποίησε το επαγγελματικό του ντεμπούτο στη Μπάγερ Λεβερκούζεν το 2016, και ήταν ο νεαρότερος παίκτης που αγωνίστηκε με τον σύλλογο στη Μπουντεσλίγκα, ενώ έγινε ο νεαρότερος σκόρερ της το 2017. Ήταν μέλος της ομάδας της χρονιάς για τη Μπουντεσλίγκα τη σεζόν 2018–19 και με 17 γκολ, έγινε ο έφηβος με τα περισσότερα γκολ σε μία σεζόν στη Μπουντεσλίγκα. Επίσης είναι ο νεαρότερος παίκτης που πραγματοποίησε 50 και 100 συμμετοχές στο πρωτάθλημα Γερμανίας, σπάζοντας το ρεκόρ του Τίμο Βέρνερ. Με τη Λεβερκούζεν σκόραρε 36 φορές και έδωσε 25 ασίστ σε 118 συμμετοχές.

Τα μεσάνυχτα του Σαββάτου 5 Σεπτεμβρίου 2020 ανακοινώθηκε από την Τσέλσι και η μεταγραφή κόστισε 71 εκατομμύρια λίρες μαζί με τα μπόνους, γεγονός που τον κατατάσσει ως τη δεύτερη ακριβότερη μεταγραφή του συλλόγου μετά τον Κέπα Αριθαμπαλάγα. Με τη Τσέλσι κατέκτησε το Τσάμπιονς Λιγκ της σεζόν 2020–21, πετυχαίνοντας το μοναδικό γκολ του τελικού με αντίπαλο την Μάντσεστερ Σίτι. Σημαντική ήταν και η συνεισφορά του στον τελικό του Παγκοσμίου Κυπέλλου Συλλόγων 2022 εναντίον της Παλμέιρας. Η Τσέλσι επιβλήθηκε της Παλμέιρας με 2–1 στην παράταση, με τον Χάβερτς να πετυχαίνει το γκολ της νίκης με πέναλτι λίγο πριν την λήξη της παράτασης.

Στις 28 Ιουνίου του 2023 αποχώρησε από την Τσέλσι για λογαριασμό της Άρσεναλ υπογράφοντας πολυετές συμβόλαιο συνεργασίας με τους «κανονιέρηδες». Αποτέλεσε μια από τις πιο ακριβές μεταγραφές του καλοκαιριού, με την Άρσεναλ να βγάζει από τα ταμεία της περίπου 75 εκατομμύρια ευρώ. Με την Τσέλσι αγωνίστηκε για τρία χρόνια καταγράφοντας 139 συμμετοχές με 32 γκολ και 15 ασίστ.

## Εθνική ομάδα
Ο Χάβερτς πραγματοποίησε το ντεμπούτο του με την εθνική ομάδα το 2018 και έκτοτε έχει πραγματοποιήσει 51 συμμετοχές με την εθνική ομάδα και έχει σκοράρει 18 γκολ.

## Παραπομπές


Κατηγορία:Γερμανοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Γερμανίας
Κατηγορία:Ποδοσφαιριστές Μπάγερ Λεβερκούζεν
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Εθνικής Γερμανίας Κ16
Κατηγορία:Ποδοσφαιριστές Εθνικής Γερμανίας Κ17
Κατηγορία:Ποδοσφαιριστές Εθνικής Γερμανίας Κ19
Κατηγορία:Γερμανοί ποδοσφαιριστές στο εξωτερικό
Κατηγορία:Ποδοσφαιριστές Τσέλσι ΦΚ
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Άρσεναλ
Κατηγορία:Ξένοι ποδοσφαιριστές στην Αγγλία
Κατηγορία:Ποδοσφαιριστές Ευρωπαϊκού Πρωταθλήματος 2024
Μονοπάρι Ρεθύμνου

Το **Μονοπάρι** είναι ημιορεινό χωριό της Κρήτης στην Περιφερειακή Ενότητα Ρεθύμνης με υψόμετρο 380 μέτρα.

## Γεωγραφία - Αξιοθέατα
 
Το Μονοπάρι βρίσκεται προς τα όρια με την Περιφερειακή Ενότητα Χανίων σε απόσταση 15 χλμ. ΝΔ. από την πόλη του Ρεθύμνου. Το χωριό είναι κτισμένο δυτικά της επαρχιακής οδού Ρεθύμνου - Αγίας Γαλήνης, ανάμεσα στους οικισμούς Άνω Βαλσαμόνερο (Β.) και Κάτω Μαλάκι (ΝΔ.). Η ονομασία του χωριού προέρχεται από παραφθορά του ονόματος *Castello Bonriparo*, του οχυρού που υπήρχε βορειοδυτικά στο σημερινό ύψωμα "Καστέλο". Στα ιταλικά *Bon Riparo* σημαίνει "καλό οχυρό" ή "ισχυρό φρούριο". Σύμφωνα με μια εκδοχή το κάστρο κτίστηκε, όταν το 1206 κατέλαβε μέρος της Κρήτης, ο πειρατής και κόμης της Μάλτας Ερρίκος Πεσκατόρε ως επικεφαλής των Γενουατών και την οχύρωσε με 15 φρούρια. Σύμφωνα με άλλη, είχε ήδη κτιστεί από την εποχή του Βυζαντίου επί Κομνηνών (1185) και ονομαζόταν "πύργος των Μελισσηνών". Η ιστορία του φρουρίου σχετίζεται και με την επανάσταση των "Δύο Συβρίτων", η οποία διήρκεσε 19 χρόνια (1217-1236) μεταξύ των δύο σημερινών ορεινών επαρχιών του Ρεθύμνου Αμαρίου - Αγίου Βασιλείου ή των οικογενειών Σκορδίληδων - Μελισσηνών.

## Διοικητικά
Ως οικισμός αναφέρεται επίσημα το 1925 στο ΦΕΚ 27Α - 31/01/1925 να προσαρτάται στην τότε κοινότητα Άνω Βαρσαμονέρου. Σύμφωνα με το σχέδιο Καλλικράτης, μαζί με το Άνω Βαλσαμόνερο  αποτελούν την τοπική κοινότητα Άνω Βαλσμονέρου που ανήκει στη δημοτική ενότητα Νικηφόρου Φωκά του Δήμου Ρεθύμνης και σύμφωνα με την απογραφή του 2011 έχει μόνιμο πληθυσμό 30 κατοίκους. Aπό το Μονοπάρι καταγόταν ο οργανοπαίκτης Στέλιος Φουσταλιέρης.

## Εξωτερικοί σύνδεσμοι
*Μονοπάρι Ρεθύμνου από τον ιστότοπο της εφημερίδας Ρεθεμνιώτικα Νέα
*Κάστρο Μπονριπάρο - Μονοπάρι Ρεθύμνου στο https://www.youtube.com/
*Η πεζοπορική διαδρομή Κάστελλος – Μονοπάρι – Καλονύκτης από τον ιστότοπο Hellaspath:Αρχείο ορεινών διαδρομών για GPS στα Ελληνικά βουνά

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Ρεθύμνης
Γεώργιος Μπελκάκης

Ο **Γεώργιος Μπελκάκης**, επίσης γνωστός με το ψευδώνυμο «**Πυθαγόρας**», ήταν Έλληνας αντιστασιακός και στρατιωτικός, αξιωματικός του Δ.Σ.Ε. κατά τη διάρκεια του Εμφυλίου.

## Βιογραφία

Ο Μπελκάκης γεννήθηκε στην Αιδηψό από φτωχή οικογένεια βιοπαλαιστών. Εντάχθηκε και συμμετείχε στην Εθνική Αντίσταση μέσα από τις τάξεις του Ε.Λ.Α.Σ. με το βαθμό του ανθυπασπιστή. Πολέμησε εναντίον των Γερμανών κυρίως στη Στερεά Ελλάδα σε ανταρτικά σώματα υπό την ηγεσία των «Άρη Βελουχιώτη» και «Καπετάν Διαμαντή». Μέλος του ΚΚΕ από το 1946, πήρε μέρος και στον εμφύλιο πόλεμο από τις γραμμές των κομμουνιστών ανταρτών. Διακρίθηκε σε αρκετές περιπτώσεις κι έτσι, τιμητικά, του απονεμήθηκε ο βαθμός του ταξιάρχου και του ανατέθηκε η διοίκηση της 144ης Ταξιαρχίας του Δ.Σ.Ε. (ως τμήμα της 2ης Μεραρχίας). Πήρε μέρος στην κατάληψη του Καρπενησίου και του Λιδωρικίου (1949) κατά την οποία συνέλαβε αιχμάλωτο τον ταξίαρχο του κυβερνητικού στρατού, Δημήτριο Μαρκόπουλο. Κατά την τελευταία φάση του πολέμου αιχμαλωτίστηκε από τον κυβερνητικό στρατό και παραπέμφθηκε στο στρατοδικείο της Λάρισας, όπου και καταδικάστηκε σε θάνατο. Εκτελέστηκε στις 10 Ιουλίου του 1949.

## Παραπομπές


## Πηγές
* «Ο ηρωϊκός Πυθαγόρας» Ανακτήθηκε στις 4/5/2020

Μπελκακης Γεωργιος
Μπλεκακης Γεωργιος
Μπελκακης Γεωργιος
Βάτραχος της Καρπάθου

Ο **βάτραχος της Καρπάθου** (*Pelophylax cerigensis*) είναι ένας βάτραχος της οικογένειας των Ρανίδων (Ranidae). (Ονομασία στο Ελυμπίτικο γλωσσικό ιδίωμα: "**τ΄ Αργκονίου ο βατρακλός**"). Είναι ενδημικό είδος του νησιού της Καρπάθου που ανήκει στο σύμπλεγμα της Δωδεκανήσου και βρίσκεται στο Νότιο Αιγαίο. 

Ο βάτραχος της Καρπάθου είναι το αμφίβιο της οικογένειας των Άνουρων που κινδυνεύει περισσότερο διότι η περιοχή εξάπλωσής του εκτείνεται αποκλειστικά και μόνο σε δυο μικρούς ποταμούς ("τ' Αργκονίου ο ποταμός" και "του Χωριού ο ποταμός" στο Βόρειο τμήμα του νησιού (περιοχή Ολύμπου Καρπάθου).

Τα φυσικά ενδιαιτήματά του είναι Μεσογειακού τύπου θαμνώδης βλάστηση, ποτάμια ή εποχικά διαλείποντα ποταμάκια, λιμνούλες γλυκού νερού, βάλτοι ή εποχικά διαλείποντες βάλτοι και καλλιεργήσιμες εκτάσεις. Απειλείται εξαιρετικά από την απώλεια των ενδιαιτημάτων του.
## Δείτε επίσης

*Σαλαμάνδρα της Καρπάθου  

## Σημειώσεις


## Παραπομπές


## Βιβλιογραφικές πηγές

* 
* Pafilis, P., Kapsalas, G., Lymberakis, P., Protopappas, D., & Sotiropoulos, K. (2018). Diet composition of the Karpathos marsh frog (Pelophylax cerigensis): what does the most endangered frog in Europe eat? *Animal Biodiversity and Coservation*, *42*(1), 1–8. doi: 10.32800/abc.2018.42.0001
* Beerli, P. & Uzzell, T. 2004.  Rana cerigensis.   2006 IUCN Red List of Threatened Species.  Downloaded on 23 July 2007.

## Εξωτερικοί σύνδεσμοι

*  Εφημερίδα "ΡΟΔΙΑΚΗ" - 2015  
* 

Κατηγορία:Κάρπαθος
Κατηγορία:Όλυμπος Καρπάθου
Κατηγορία:Αμφίβια της Ελλάδας
Κατηγορία:Πανίδα της Ελλάδας
Τσαχιανά Ρεθύμνης

Τα **Τσαχιανά** είναι οικισμός της Κοινότητος Κρυονερίου του Δήμου Μυλοποτάμου στην Περιφερειακή Ενότητα Ρεθύμης της Κρήτης, σε υψόμετρο 380 μέτρα.

## Γεωγραφικά - ιστορικά στοιχεία
Τα Τσαχιανά βρίσκονται στα όρια με την Περιφερειακή Ενότητα Ηρακλείου σε απόσταση 47 χλμ. Α. από το Ρέθυμνο (μέσω Πάνορμο) και 20 χλμ. Α.-ΒΑ. από το Πέραμα (έδρα του δήμου). Το χωριό είναι κτισμένο στους νότιους πρόποδες του Κουλούκωνα, δίπλα στους οικισμούς Αγρίδια (ΒΑ.) και Αΐμονας (Α.). Το σημαντικότερο αξιοθέατο της περιοχής είναι η φρουριακού τύπου Μονή Χαλέπας που έχει χαρακτηριστεί ιστορικό διατηρητέο μνημείο. Είναι κτισμένη σε λόφο με θέα προς την κοιλάδα του Μυλοπόταμου και έχει ανακαινιστεί πλήρως στις αρχές του 2000. Η μονή αναφέρεται πρώτη φορά σε βενετσιάνικα νοταριακά έγγραφα του 1555-1625, ενώ την περίοδο της τουρκοκρατίας διαδραμάτισε σημαντικό ρόλο για τον αγώνα. Το χωριό, ως ξεχωριστός οικισμός αναφέρεται επίσημα το 1925 στο ΦΕΚ 27Α - 31/01/1925 να προσαρτάται στην τότε κοινότητα Κλεψιμίων. Σύμφωνα με το σχέδιο Καλλικράτης, μαζί με τα Αγρίδια και το Κρυονέρι αποτελούν την τοπική κοινότητα Κρυονερίου που υπάγεται στη δημοτική ενότητα Κουλούκωνα του Δήμου Μυλοποτάμου και σύμφωνα την απογραφή του 2011 έχει πληθυσμό 22 κατοίκους.

## Εξωτερικοί σύνδεσμοι
* Μονή Χαλέπας, Halepa Monastery, Crete in 4Κ στο https://www.youtube.com/
*Στην ιστορική Μονή Χαλέπας ο μοναδικός ναός της Γέννησης του Χριστού στην Κρήτη από τον ιστότοπο https://www.rethemnosnews.gr/

## Παραπομπές


Κατηγορία:Δήμος Μυλοπόταμου
Κατηγορία:Χωριά της περιφερειακής ενότητας Ρεθύμνης
Ιωσηφίνα Καρολίνα του Βελγίου

Η **Ιωσηφίνα Καρολίνα** (γαλλ. *Joséphine Caroline de Belgique*, 18 Οκτωβρίου 1872 - 6 Ιανουαρίου 1958) ήταν πριγκίπισσα του Βελγίου και μετέπειτα του Χοεντσόλλερν.

## Βιογραφία
Η *Ιωσηφίνα Καρολίνα Μαρία Αλβερτίνα* γεννήθηκε στις 18 Οκτωβρίου 1872 στις Βρυξέλλες, και ήταν το τέταρτο παιδί και η νεότερη κόρη του Φίλιππου, Κόμη της Φλάνδρας, και της Μαρίας του Χοεντσόλλερν-Ζίγκμαρινγκεν.

Στις 28 Μαΐου 1894 παντρεύτηκε τον Κάρολο Αντώνιο του Χοεντσόλλερν στις Βρυξέλλες. Μαζί απέκτησαν τέσσερα παιδιά:
*την *Στεφανία* Ιωσηφίνα Καρόλα Φιλιππίνη Λεοπολδίνη Μαρία (1895 - 1975), παντρεύτηκε τον Ιωσήφ Ερνέστο Φούγκερ του Γκλετ. Δεν απέκτησαν παιδιά.
*την *Μαρία Αντωνία* Βιλελμίνη Αυγούστα Βικτωρία (1896 - 1965), παντρεύτηκε τον Έγκον Άυρλ του Βάλντγκρις και Λίμπεναϊχ. Απέκτησαν 4 παιδιά.
*τον *Αλβέρτο* Λουδοβίκο Λεοπόλδο Τάσσιλο (1898 - 1977), παντρεύτηκε την Ίλσε Μαργαρίτα φον Φρίντεμπουργκ. Απέκτησαν 5 παιδιά.
*την *Ερριέτα* Λεοπολδίνη Βιλελμίνη (29 Σεπτεμβρίου - 3 Οκτωβρίου 1907).

Ζούσαν στο Κάστρο Nέϊμντι του Ρήνου και είχαν έναν ευτυχισμένο γάμο. Κατά τη διάρκεια του Α΄ Παγκοσμίου Πολέμου, έκανε το σπίτι της στρατιωτικό νοσοκομείο για τραυματίες στρατιώτες, ενώ ο σύζυγός της υπηρέτησε ως Πρώσος αντιστράτηγος.

Πέθανε στις 6 Ιανουαρίου 1958 στο Ναμύρ σε ηλικία 85 ετών. Είναι θαμμένη στη Μονή των Αδελφών της Παναγίας στο Ναμύρ.

## Πρόγονοι


## Τίτλοι
*18 Οκτωβρίου 1872 – 28 Μαΐου 1894: *Η Βασιλική Υψηλότητα* Πριγκίπισσα Ιωσηφίνα Καρολίνα του Βελγίου, Πριγκίπισσα της Σαξονίας-Κοβούργου & Γκότα, Δούκισσα της Σαξονίας
*28 Μαΐου 1894 – 6 Ιανουαρίου 1958: *Η Βασιλική Υψηλότητα* Πριγκίπισσα Καρόλου Αντωνίου του Χοεντσόλλερν, Πριγκίπισσα του Βελγίου, Πριγκίπισσα της Σαξονίας-Κοβούργου & Γκότα, Δούκισσα της Σαξονίας

### Τιμητικές διακρίσεις
*  Βασίλειο της Πορτογαλίας: Κυρία Μεγαλόσταυρου του Τάγματος της Αγίας Ισαβέλλας, *19 Ιουνίου 1894*
*  Βασίλειο της Βαυαρίας: Κυρία του Τάγματος της Αγίας Ελισάβετ, *1900*
*  Γερμανική Αυτοκρατορία: Κυρία του Τάγματος της Λουίζας

## Παραπομπές


Κατηγορία:Οίκος της Σαξονίας-Κοβούργου-Γόθας
Κατηγορία:Οίκος των Χοεντσόλερν
Κατηγορία:Βέλγοι ευγενείς
Κατηγορία:Πριγκίπισσες του Βελγίου
Κατηγορία:Πριγκίπισσες της Γερμανίας
Κατηγορία:Πριγκίπισσες του Χοεντσόλερν-Ζίγκμαρινγκεν
Κατηγορία:Πριγκίπισσες της Σαξονίας-Κοβούργου-Γόθας
Ιωσηφίνα Μαρία του Βελγίου

Η **Ιωσηφίνα Μαρία του Βελγίου** (*Joséphine Marie de Belgique*, 30 Νοεμβρίου 1870 - 18 Ιανουαρίου 1871) ήταν κόρη του Φίλιππου του Βελγίου, Κόμη της Φλάνδρας.

## Βιογραφία
Η *Ιωσηφίνα Μαρία Στεφανία Βικτωρία* γεννήθηκε στις 30 Νοεμβρίου 1870 στις Βρυξέλλες, και ήταν το τρίτο παιδί και η δεύτερη κόρη του Φίλιππου, Κόμη της Φλάνδρας, και της Μαρίας του Χοεντσόλλερν-Ζίγκμαρινγκεν. Ήταν δίδυμη αδελφή της Ερριέτας του Βελγίου.

Πέθανε στις 18 Ιανουαρίου 1871 στις Βρυξέλλες σε ηλικία 1 μηνών και 19 ημερών. Είναι θαμμένη στην Εκκλησία της Παναγίας του Λαίκεν.

Το 1872 γεννήθηκε η μικρότερη αδελφή της Ιωσηφίνα Καρολίνα του Βελγίου, η οποία πήρε το όνομα *Ιωσηφίνα* εις μνήμην της.

## Πρόγονοι


## Τίτλοι
*30 Νοεμβρίου 1870 — 18 Ιανουαρίου 1871: *Η Βασιλική Υψηλότητα* Πριγκίπισσα Ιωσηφίνα Μαρία του Βελγίου, Πριγκίπισσα της Σαξονίας-Κόμπουργκ & Γκότα, Δούκισσα της Σαξονίας

## Παραπομπές


Κατηγορία:Οίκος της Σαξονίας-Κοβούργου-Γόθας
Κατηγορία:Οίκος των Χοεντσόλερν
Κατηγορία:Βέλγοι ευγενείς
Μπαλάς

Ο **μπαλάς** (επιστημονική ονομασία: *Dentex macrophthalmus*)  είναι ψάρι της οικογένειας των Σπαρίδων που απαντά στην Μεσόγειο και στις ακτές του ανατολικού Ατλαντικού.

## Βιολογία
Ο μπαλάς είναι ψάρι του ανατολικού Ατλαντικού Ωκεανού, από την Πορτογαλία στο βορρά μέχρι τη Ναμίμπια στο νότο, συμπεριλαμβανομένων των Καναρίων Νήσου, του Πράσινου Ακρωτηρίου και τη Μεσόγειο, ιδίως στο ανατολικό τμήμα, αλλά απουσιάζει από τη Μαύρη Θάλασσα. Ο μπαλάς ζει τόσο σε βραχώδεις όσο και αμμώδεις βυθούς.

Ανάλογα από τις τοπικές συνθήκες και τη φάση του κύκλου ζωής, τα ψάρια μετακινούνται ανάμεσα στα παραλιακά ύδατα και τον κύκλο ζωής, με τα μεγαλύτερα ψάρια να ζουν σε μεγαλύτερο βάθος. Στον Ατλαντικού φτάνουν σε βάθος μέχρι 500 μέτρα ενώ στη Μεσόγειο σε μικρότερο βάθος, ενώ στην περιοχή του Αιγαίου φτάνουν μέχρι τα 400 μέτρα βάθος.

Η δίαιτα του μπαλά αποτελείται από ψάρια και καρκινοειδή. Μια έρευνα για τη διατροφή των μπαλάδων στην Αγκόλα βρήκε ότι είναι οπορτουνιστική, αποτελούμενη κατά 80% από ψάρια, 12% από κριλ και σε μικρότερο βαθμό από πολύχαιτους, καρκινοειδή και κεφαλόποδα.

Τα ψάρια φτάνουν σε ηλικία αναπαραγωγής στα δύο χρόνια, όταν έχουν μήκος 24 εκατοστά. Η περίοδος αναπαραγωγής είναι από τον Μάρτιο μέχρι τον Μάιο. Είναι γονοχωρικά. 

## Περιγραφή
Ο μπαλάς φτάνει συνήθως σε μήκος τα 30 εκατοστά, με μέγιστο μήκος τα 65 εκατοστά. Έχει οβάλ και πιεσμένο σώμα. Χαρακτηριστικό είναι τα μεγάλα μάτια του, τα οποία έχουν διάμετρο μεγαλύτερη από το μήκος του ρύγχους. Το στόμα είναι χαμηλά και έχει πολλές σειρές από δόντια, με μεγαλύτερα αυτά στην εξωτερική σειρά, με τέσσερα μεγάλα μπροστινά δόντια στην άνω γνάθο και δέκα μικρότερα στην κάτω γνάθο.

Το ραχιαίο πτερύγιο έχει 11 ή 12 άκανθες, αυξάνοντας σε μέγεθος από την πρώτη μέχρι την τέταρτη με πέμπτη, ενώ οι υπόλοιπες έχουν ίδιο μέγεθος και έχει και 10 με 11 μαλακές ακτίνες. Το πρωκτικό πτερύγιο αποτελείται από 3 άκανθες και 8 ή 9 μαλακές άκανθες. Το χρώμα του μπαλά είναι κοκκινωπό στο σώμα και στα πτερύγια, και γίνεται εντονότερο κατά την περίοδο της αναπαραγωγής, ενώ και η πλευρική γραμμή είναι εντονότερα κόκκινη.

## Αλιεία
Ο μπαλάς αλιεύεται συνήθως με τράτες, με παραγάδι και με αγγίστρι. Η μέγιστη αλιεία από πλευρά βάρους ήταν το 1977. Το κρέας του εκτιμάται πολύ, ιδιαίτερα φρέσκο, και μοιάζει με συναγρίδα, ενώ εξάγεται επίσης και λάδι.

## Παραπομπές


## Εξωτερικοί σύνδεσμοι

Κατηγορία:Σπαρίδες
Κατηγορία:Ψάρια ελληνικών θαλασσών
Κατηγορία:Αλιεύματα
Κατάλογος ελληνικών ταινιών μέχρι το 1940

Ο παρακάτω πίνακας περιλαμβάνει τις ταινίες του Ελληνικού κινηματογράφου που κυκλοφόρησαν μέχρι το 1940.

## Kατάλογος

## Παραπομπές

Κατηγορία:Ελληνικές ταινίες ανά δεκαετία
Γορίλλας, ο υπ' αριθμόν 1 μυστικός πράκτωρ

Το ***Γορίλλας, ο υπ' αριθμόν 1 μυστικός πράκτωρ*** () είναι γαλλική ταινία δράσης του 1958 σε σκηνοθεσία Μπερνάρ Μπορντερί και σενάριο των Μπορντερί και Αντουάν-Λουί Ντομινίκ. Πρωταγωνιστούν οι Λίνο Βεντούρα, Σαρλ Βανέλ και Πιέρ Ντουξ.
 
Η ταινία είναι η πρώτη από τις τρεις κλασικές ταινίες κατασκοπείας από τον σκηνοθέτη Μπερνάρ Μπορντερί, η οποία παρακολουθεί τις περιπέτειες του πράκτορα αντικατασκοπίας Ζίο Πακέ, γνωστού και ως "Γορίλλα".

## Πλοκή
Το 1957 ο Ζίο Πακέ γνωστός με το παρατσούκλι *Γορίλλας*, είναι ο καλύτερος πράκτορας των γαλλικών μυστικών υπηρεσιών. Ο προϊστάμενος του, ο συνταγματάρχης Μπερθομιού του δίνει εντολή να διαλύσει ένα δίκτυο κατασκοπείας. Πολύ γρήγορα, οι υποψίες του Τζέο πέφτουν σε έναν από τους πρώην συναδέλφους του, ωστόσο, αύτος σκοτώνεται κατά τη διάρκεια μιας αποστολής. Ευτυχώς, ο μυστικός πράκτορας κατάφερε τουλάχιστον να αποκτήσει το όνομα του επικεφαλής αυτού του δικτύου των κατασκόπων, ονόματι Γουίλιαμ Βεσλό, ο οποίος είναι διευθυντής μιας υπηρεσίας στα Ηνωμένα Έθνη. Το πρόβλημα είναι ότι ο Βεσλό προστατεύεται από διπλωματική ασυλία και δεν μπορεί να συλληφθεί από την τακτική αστυνομία.

## Διανομή ρόλων
*Λίνο Βεντούρα - Ζίο Πακέ/ Γορίλλας
*Σαρλ Βανέλ - Συνταγματάρχης Μπερθομιού/Ο  Γέρος 
*Πιέρ Ντουξ - Γουίλιαμ Βεσλό
*Μπέλα Ντάρβι - Ιζολέν
*Ρενέ Λεφέβρ - Επιθεωρητής Μπλαβέ
*Ρομπέρ Μανουέλ - Κάσα
*Αντρέ Βαλμύ - Μορισέτ
*Ζαν-Ροζέ Κοσιμό - Λεόν
*Ζαν Μαξ - Σμολέν
*Ζαν Μαρί Ριβιέρ - Βαλέριο
*Υβ Μπαρσάγκ - Μπερτιέ

## Κυκλοφορία
Στην Ελλάδα η ταινία κυκλοφόρησε στις 2 Αυγούστου 1958 στις κινηματογράφους Άτλας και Ρεξ της Αθήνας. 

## Υποδοχή
### Εισπράξεις
Η ταινία κατά την εναρκτήρια εβδομάδα προβολής της βρέθηκε στο Νο #1 στο Γαλλικό box office και έκοψε 55.680 εισιτήρια σε τέσσερις αίθουσες, υποχωρώντας στο Νο #2 με 44.573 εισιτήρια στην δεύτερη εβδομάδα προβολής της. Καθ' ολη την διάρκεια κυκλοφορίας της έκοψε 590.273 εισητήρια στο Παρίσι και συνολικά 2.809.135 εκατομμύρια σε όλη την Γαλλική επικράτεια καταλαμβάνοντας την 18η θέση για το 1958.

## Παραπομπές


## Εξωτερικοί σύνδεσμοι
*

Κατηγορία:Γαλλικές αστυνομικές κωμικές ταινίες
Κατηγορία:Γαλλικές ταινίες της δεκαετίας 1950
Κατηγορία:Γαλλόφωνες ταινίες
Κατηγορία:Γαλλικές ασπρόμαυρες ταινίες
Κατηγορία:Ταινίες σε σκηνοθεσία Μπερνάρ Μπορντερί
Κατηγορία:Ταινίες γυρισμένες στο Παρίσι 
Κατηγορία:Ταινίες του 1958
Βλυχάδια Καλύμνου

Τα **Βλυχάδια** είναι παραθαλάσσιος οικισμός και παραλία της Καλύμνου στα Δωδεκάνησα σε υψόμετρο 39 μέτρα.

## Γεωγραφικά στοιχεία - αξιοθέατα
Η Βλυχάδα βρίσκεται στις νότιες ακτές του νησιού, σε απόσταση 5 χλμ. ΝΔ. από το λιμάνι της Καλύμνου (Πόθια). Είναι το επίνειο των Βοθύνων και στον ομώνυμο κλειστό όρμο Βλυχάδας υπάρχουν δύο μικρές παραλίες (μία με βότσαλα, η άλλη αμμουδερή) με σχετικά ρηχά νερά. Το χωριό διαθέτει ενοικιαζόμενα δωμάτια, ταβέρνες, καφενεία και καταδυτικό κέντρο. Δυτικά και προς τη Μονή Αγίας Αικατερίνης υπάρχει το επισκέψιμο "σπήλαιο Κεφαλάς" ή "Σπήλαιο του Διός" έκτασης 1.000 τ.μ. με έξι θαλάμους σταλακτίτες και σταλαγμίτες. Έχει επιβλητικό διάδρομο μήκους 103 μέτρων και στο εσωτερικό του έχουν βρεθεί ίχνη λατρείας του Ολυμπίου Διός.

Σημαντικό αξιοθέατο είναι το ιδιωτικό Μουσείο Θαλάσσιων Ευρημάτων Βαλσαμίδη το οποίο παρουσιάζει εκθέματα σχετικά με την σπογγαλιεία, μεγάλη ποικιλία φυτών και ζώων της θάλασσας. Επίσης ολόκληρο ναυάγιο αρχαίου εμπορικού πλοίου με αμφορείς και άλλα αντικείμενα (6ου με 2ου αιω. π.Χ.), ναυτικά ευρήματα από τον Α΄ και Β΄ παγκόσμιο πόλεμο καθώς και φωτογραφική συλλογή από 2.000 περίπου φωτογραφίες σχετικές με την ιστορία και την παράδοση των σφουγγαράδων.

Κοντά στο εκκλησάκι Άγιος Σιδερής έχουν εντοπιστεί λείψανα παλαιάς βυζαντινής εκκλησίας ενώ δίπλα και δυτικά του χωριού βρίσκεται το ανδρικό Ησυχαστήριο του Αγίου Κυπριανού

## Διοικητικά στοιχεία
Ως ξεχωριστός οικισμός αναφέρεται επίσημα το 1981 να απογράφεται στο δήμο Καλυμνίων. Σύμφωνα με το σχέδιο Καλλικράτης υπάγεται στο Δήμο Καλυμνίων και σύμφωνα με την απογραφή του 2011 έχει πληθυσμό 68 κατοίκους.

## Εξωτερικοί σύνδεσμοι

* «το σπήλαιο του Διός» στην Κάλυμνο... από τον ιστότοπο Μηχανή του χρόνου
* Ένας άνθρωπος, ένα μουσείο, μια ιστορία από τον ιστότοπο https://web.archive.org/web/20190524053714/https://kalymnosola.com/

## Παραπομπές


Κατηγορία:Χωριά της Καλύμνου
Κατηγορία:Χωριά της περιφερειακής ενότητας Καλύμνου
Αερόλυση

Η **αερόλυση** είναι η διαδικασία ή η ενέργεια μετατροπής κάποιας φυσικής ουσίας σε μορφή σωματιδίων, μικρών και ελαφρών ώστε να μεταφέρονται στον αέρα, δηλαδή όπως το αερόλυμα. Η αερόλυση αναφέρεται σε μία διαδικασία σκόπιμης οξειδωτικής μετατροπής και εναιώρησης σωματιδίων ή μιας σύστασης σε ένα κινούμενο ρεύμα αέρα με σκοπό την παράδοση των οξειδωμένων σωματιδίων ή σύνθεσης σε μία συγκεκριμένη θέση. 

Ο όρος χρησιμοποιείται συχνά στην ιατρική για να αναφερθεί συγκεκριμένα στην παραγωγή αερομεταφερόμενων σωματιδίων (π.χ. μικροσκοπικά σταγονίδια υγρού) που περιέχουν μολυσματικό ιό ή βακτήρια. Ο μολυσματικός οργανισμός λέγεται ότι *αερολύεται*. Αυτό μπορεί να συμβεί όταν ένα μολυσμένο άτομο βήχει, φτερνίζεται, εκπνέει ή κάνει εμετό, αλλά μπορεί επίσης να προκύψει από το τράβηγμα του καζανακίου τουαλέτας ή τη διαταραχή ξηρών μολυσμένων περιττωμάτων. 

Η θεραπεία ορισμένων αναπνευστικών ασθενειών βασίζεται στην αερόλυση ενός υγρού φαρμάκου χρησιμοποιώντας έναν εισπνευστήρα, όπου στη συνέχεια γίνεται εισπνοή για άμεση μεταφορά στους πνεύμονες. 

Στο πλαίσιο των χημικών και βιολογικών όπλων, η αερόλυση είναι ένα μέσο διασποράς ενός χημικού ή βιολογικού παράγοντα σε μια επίθεση. Δείτε για παράδειγμα «Αλλαντική τοξίνη ως βιολογικό όπλο». 

## Αερόλυση και σκόνη
Το σκόνισμα ορίζεται ως η τάση ενός υλικού σκόνης να δημιουργεί αερομεταφερόμενα σωματίδια υπό δεδομένη εξωτερική εισροή ενέργειας. Αυτή η ιδιότητα των κονιοποιημένων υλικών έχει στενή σχέση με τις διαδικασίες αερολύματος σε σκόνη. Έχει επίσης ενδείξεις σχετικά με το επίπεδο έκθεσης του ανθρώπου και τους συναφείς κινδύνους για την υγεία στους χώρους εργασίας. Τα σκονισμένα υλικά τείνουν να παράγουν αερολύματα με υψηλές συγκεντρώσεις, γεγονός που δημιουργεί υψηλότερους κινδύνους έκθεσης για τους εργαζόμενους που βρίσκονται σε άμεση επαφή μαζί τους κατά τη διάρκεια της διαδικασίας βιομηχανικής παραγωγής και χειρισμού. Εργαστηριακές προσομοιώσεις έχουν καθιερωθεί για να δοκιμάσουν τη συμπεριφορά αερολύματος και το επίπεδο σκονίσματος, προκειμένου να προβλέψουν τις ιδιότητες αερολύματος που συναντώνται σε πραγματικές καταστάσεις. 

## Παραπομπές


Κατηγορία:Αερολύματα
Χέμμα

Η **Χέμμα** (περί το 803 - 31 Ιανουαρίου 876) μέλος του Οίκου των Παλαιών Γουέλφων ήταν βασίλισσα των Ανατολικών Φράγκων (843 - 876) μέσω του γάμου της με τον Λουδοβίκο τον Γερμανικό. Η Χέμμα ήταν κόρη του Γουέλφου κόμη του Άλτορφ στην Αλαμμαννία και της Χέντβιχ (775 - 833) κόρης του Ίζαμπαρτ κόμη του Τούργκαου στη Σαξονία. Η μεγαλύτερη αδελφή της Χέμμας Ιουδήθ παντρεύτηκε σε δεύτερο γάμο τον πεθερό της Λουδοβίκο τον Ευσεβή, γιος τους ήταν ο Κάρολος ο Φαλακρός, έγινε βασίλισσα των Φράγκων και Αγία Ρωμαία Αυτοκράτειρα. Ο γάμος αυτός ήταν ένα σημαντικό βήμα για την άνοδο του Οίκου των Γουέλφων. 

## Βασίλισσα των Ανατολικών Φράγκων

Με την προτροπή της μεγαλύτερης αδελφής της Ιουδήθ παντρεύτηκε τον θετό γιο της Λουδοβίκο τον Γερμανικό, μικρότερο γιο του Λουδοβίκου του Ευσεβούς με την πρώτη σύζυγο του Ερμεγκάρντ της Εσπμπάγ. Η τελετή του γάμου έγινε στο Ρέγκενσμπουργκ όπου ο Λουδοβίκος έμενε ως βασιλεύς της Βαυαρίας υποτελής του πατέρα του. Ο Λουδοβίκος ο Ευσεβής πέθανε (840), μετά από σκληρές εμφύλιες συγκρούσεις οι γιοι του μοίρασαν την αυτοκρατορία του με την Συνθήκη του Βερντέν (843). Το βασίλειο της Βαυαρίας προσαρτήθηκε στο βασίλειο των Ανατολικών Φράγκων μετέπειτα Γερμανία που παρέλαβε ο σύζυγος της, θεωρείται η πρώτη βασίλισσα της Γερμανίας. Η Χέμμα αναφέρεται σπάνια στις πηγές της εποχής της, πιθανότατα δεν είχε καμιά συμμετοχή στην διακυβέρνηση του συζύγου της. Ο αρχιεπίσκοπος της Ρενς γράφει στα Χρονικά του ότι η υπεροψία της δυσαρέστησε έντονα τον λαό στην Ιταλία, ευνόησε έντονα τον μεγαλύτερο γιο της Καρλομάνο που ο πατέρας του τον όρισε βασιλιά της Βαυαρίας, αυτό έκανε τους αδελφούς του να επαναστατήσουν. Η Χέμμα έπαθε βαρύ εγκεφαλικό επεισόδιο (874) που την άφησε παράλυτη και έχασε την φωνή της, ο Λουδοβίκος ο Ευσεβής την επισκέφτηκε για τελευταία φορά την επόμενη χρονιά (875). Η Χέμμα πέθανε λίγους μήνες πριν τον σύζυγο της (31 Ιανουαρίου 876), τάφηκε στο Αβαείο του Έμμεραν. Ο τάφος της που κατασκευάστηκε το 1300 θεωρείται αριστούργημα Μεσαιωνικής γλυπτικής.

## Οικογένεια

Με τον σύζυγο της Λουδοβίκο τον Γερμανικό απέκτησε :
* Χίλντεγκαρντ (828–856).
* Καρλομάνος, βασιλιάς της Βαυαρίας.
* Ερμενγάνδη απεβ. το 866.
* Γκίζελα.
* Λουδοβίκος ο Νεότερος
* Μπέρθα απεβ. το 877.
* Κάρολος ο Παχύς

## Παραπομπές


## Πηγές

*Dutton, Paul Edward (1990). "Beyond the Topos of Senescense: The Political Problems of Aged Carolingian Rulers". In Sheehan, Michael M. (ed.). Aging and the Aged in Medieval Europe. Pontifical Institute of Medieval Studies.
*McKitterick, Rosamond (1999). The Frankish Kingdoms under the Carolingians. Longman.
*Riche, Pierre (1993). The Carolingians: A Family who Forged Europe. Translated by Allen, Michael Idomir. University of Pennsylvania Press.
*Geary, Patrick J. (2006). Women at the Beginning: Origin Myths from the Amazons to the Virgin Mary. Princeton University Press.
*Walsh, Michael J. (2007). A New Dictionary of Saints: East and West. Liturgical Press.

Κατηγορία:Σύζυγοι των βασιλέων των Φράγκων
Κατηγορία:Βασίλισσες της Γερμανίας
Λατσάρο Μπαστιάνι

Ο **Λατσάρο Μπαστιάνι** (ιταλικά: *Lazzaro Bastiani*, 1429 – 5 Απριλίου 1512) ήταν Ιταλός ζωγράφος της πρώιμης Αναγεννήσεως, που δημιούργησε κυρίως στη Βενετία.

Ο Μπαστιάνι γεννήθηκε στην Παδούη. Αναφέρεται για πρώτη φορά ως ζωγράφος σε εργαστήριο στη Βενετία το 1449 και κατόπιν το 1460, σε μια σωζόμενη απόδειξη πληρωμής για τη φιλοτέχνηση μιας κόγχης του Αγίου Σαμουήλ, για λογαριασμό των επιτρόπων του Αγίου Μάρκου. Το 1462 πληρωνόταν εξίσου πλουσιοπάροχα με τον Τζοβάνι Μπελλίνι, ενώ το 1470 αναφέρεται ως μέλος της Σχολής του Σαν Τζιρόλαμο (το σημερινό Ατενέο Βένετο) στη Βενετία. Κατά τη δεκαετία 1480-1490 εργάσθηκε μαζί με τον Τζεντίλε Μπελλίνι στη Μεγάλη Σχολή του Αγίου Μάρκου. Ζωγράφισε μια «Στέψη της Παρθένου» (που σήμερα βρίσκεται στην Πινακοθήκη της Ακαδημίας της Βενετίας), μια Γέννηση του Χριστού το 1477 και τον πίνακα «Ο Άγιος Αντώνιος πάνω στην καρυδιά».

Το 1508 κλήθηκε, μαζί με τον μαθητή του Βιττόρε Καρπάτσο, να εκτιμήσει ζωγραφιές του Τζορτζόνε για τη Φοντάκο ντέι Τεντέσκι.

## Παραπομπές


## Πηγές
* Το λήμμα για τον Μπαστιάνι στην *Grove Encyclopedia of Art*
* Βιογραφικό σημείωμα στο Μουσείο Getty
* Karl Karoly & Frank Tryon Charles: *A Guide to the Paintings of Venice*, εκδ. George bell & Sons, Λονδίνο 1895, σελ. 229
* 

Κατηγορία:Ιταλοί ζωγράφοι του 15ου αιώνα
Κατηγορία:Πρόσωπα της Βενετικής Δημοκρατίας
Κατηγορία:Ζωγράφοι της Αναγέννησης
Κατηγορία:Ιταλοί ζωγράφοι του 16ου αιώνα
Σαρλ Αλεξάντρ

Ο **Σαρλ Αλεξάντρ** (*Charles Alexandre*, 17 Φεβρουαρίου 1797 – 6 Ιουνίου 1870) ήταν Γάλλος ελληνιστής φιλόλογος και λεξικογράφος. Υπήρξε γενικός επιθεωρητής της δημόσιας εκπαιδεύσεως και μέλος του Ινστιτούτου της Γαλλίας.

Ο Αλεξάντρ γεννήθηκε στην Αμιένη και από το 1814 ήταν φοιτητής στην École normale supérieure.

Ο Σαρλ Αλεξάντρ έγραψε αρκετά βιβλία, αλλά κυρίως συνέταξε λεξικά, ιδίως το ελληνογαλλικό λεξικό (της αρχαίας ελληνικής), που εκδόθηκε το 1858, και μαζί με συναδέλφους του ένα γαλλοελληνικό λεξικό, που εκδόθηκε το 1861. Συνέγραψε επίσης *Μέθοδο συγγραφής αρχαίων ελληνικών θεμάτων κατά τη σύνταξη του Μπυρνούφ* και επιμελήθηκε μια έκδοση του ελληνικού κειμένου με μετάφραση στη λατινική των *[[Σιβυλλιακοί χρησμοί|Σιβυλλικών χρησμών]]*. Ακόμη, εξέδωσε την *Κοσμογονία* του Πλίνιου το 1827.

Τιμήθηκε με το παράσημο του Ταξιάρχη της Λεγεώνας της Τιμής. Απεβίωσε στο Παρίσι σε ηλικία 73 ετών.

## Παραπομπές


## Πηγές
* Το λήμμα «Αλεξάντρ Κάρολος» στη *Νέα Ελληνική Εγκυκλοπαίδεια* «Χάρη Πάτση», τόμος 4, σελ. 97

## Εξωτερικοί σύνδεσμοι
* «Notice sur la vie et les travaux de M. Charles Alexandre, membre de l'Académie» (1871)
* «Les oracles sibyllins : texte grec, traduction latine», édition de C. Alexandre, 1869
* Selected list of his publications on the Système Universitaire de Documentation catalog.

Κατηγορία:Γάλλοι ελληνιστές
Κατηγορία:Γάλλοι λεξικογράφοι
Κατηγορία:Γάλλοι φιλόλογοι
Κατηγορία:Απόφοιτοι της École Normale Supérieure
Κατηγορία:Μέλη του Ινστιτούτου της Γαλλίας
Κατηγορία:Ταξιάρχες της Λεγεώνας της Τιμής
Βοθύνοι Καλύμνου

Οι **Βοθύνοι** είναι ημιορεινό χωριό της Καλύμνου στα Δωδεκάνησα σε υψόμετρο 150 μέτρα.

## Γεωγραφικά - ιστορικά στοιχεία
Οι Βοθύνοι βρίσκονται στο νότιο τμήμα του νησιού, σε απόσταση 4 χλμ. ΝΔ. από το λιμάνι της Καλύμνου (Πόθια) και έχουν ως επίνειο τα Βλυχάδια. Στο χωριό διατηρούνται σε καλή κατάσταση τρεις καμαραμοσκεπείς τάφοι παλαιοχριστιανικής περιόδου και έχουν εντοπιστεί δύο υπόγειοι τάφοι σε μορφή πηγαδιών της ελληνιστικής περιόδου. Στην ανατολική είσοδό του, από Πόθια, υπάρχει ένα ιδιωτικό Λαογραφικό Μουσείο το οποίο στεγάζεται σε αναπαλαιωμένο παραδοσιακό καλύμνικο σπίτι και ως εκθέματά του περιλαμβάνει αντικείμενα λαϊκού πολιτισμού, οικοσκευής παλιών νοικοκυριών ενώ παρουσιάζει τις κύριες καθημερινές δραστηριότητες, τα κοινωνικά γεγονότα και τη ζωή του Καλύμνιου σφουγγαρά. 

Ως ξεχωριστός οικισμός αναφέρεται επίσημα το 1948 στο ΦΕΚ 248Α - 28/09/1948 να προσαρτάται στο δήμο Καλύμνου. Σύμφωνα με το σχέδιο Καλλικράτης υπάγεται στο Δήμο Καλυμνίων και σύμφωνα με την απογραφή του 2011 έχει πληθυσμό 245 κατοίκους.

## Παραπομπές


Κατηγορία:Χωριά της Καλύμνου
Κατηγορία:Χωριά της περιφερειακής ενότητας Καλύμνου
Άγιος Ανδρέας Καλύμνου

Ο **Άγιος Ανδρέας** είναι νησίδα της Καλύμνου στα Δωδεκάνησα με έκτασή 0,03 τ. χλμ.. Βρίσκεται στα νότια παράλια του νησιού και σε απόσταση λίγων μέτρων από αυτά. Στα απέναντι παράλια της Καλύμνου και προς τα βόρεια υπάρχει το Ησυχαστήριο του Αγίου Ανδρέα στο οποίο οφείλει η νησίδα το όνομά της, ενώ στα βορειοανατολικά το "σπήλαιο Κεφαλάς" ή "Σπήλαιο του Διός".  

## Παραπομπές


Κατηγορία:Βραχονησίδες της Καλύμνου
Απανωνήσια Καλύμνου

Τα **Απανωνήσια** ή **Επάνω Νησιά** ή **Επάνω** είναι 2 νησίδες της Τελένδου στην Κάλυμνο με συνολική έκτασή 0,095 τ. χλμ., οι οποίες βρίσκονται νοτιοδυτικά του νησιού και νότια του ομώνυμου ακρωτηρίου του.

## Παραπομπές


Κατηγορία:Βραχονησίδες της Καλύμνου
Μυρτιές Καλύμνου

Οι **Μυρτιές** ή **Μυρτέες** είναι παραθαλάσσιο χωριό της Καλύμνου στα Δωδεκάνησα σε υψόμετρο 40 μέτρα.

## Γενικά στοιχεία
Οι Μυρτιές βρίσκονται στις δυτικές ακτές του νησιού, απέναντι από τη νήσο Τέλενδο, σε απόσταση 7 χιλιόμετρα βορειοδυτικά από το λιμάνι της Καλύμνου (Πόθια) Ως ξεχωριστός οικισμός αναφέρεται επίσημα το 1948 στο ΦΕΚ 248Α - 28/09/1948 να προσαρτάται στο δήμο Καλύμνου. Σύμφωνα με το σχέδιο Καλλικράτης υπάγεται στο Δήμο Καλυμνίων και σύμφωνα με την απογραφή του 2011 έχει πληθυσμό 325 κατοίκους.

## Παραπομπές


Κατηγορία:Χωριά της Καλύμνου
Κατηγορία:Χωριά της περιφερειακής ενότητας Καλύμνου
Μαουρίσιο Ποτσετίνο

Ο **Μαουρίσιο Ποτσετίνο** (*Mauricio Pochettino*, 2 Μαρτίου 1972) είναι Αργεντινός προπονητής ποδοσφαίρου και παλαίμαχος διεθνής ποδοσφαιριστής.

Ως κεντρικός αμυντικός, αγωνίστηκε 17 χρόνια επαγγελματικά, από τα οποία τα 10 τα πέρασε στην Εσπανιόλ όπου σημείωσε 13 γκολ και 275 εμφανίσεις, ενώ κέρδισε και δύο Κόπα ντελ Ρέι. Ξεκίνησε την καριέρα του από τη Νιούελς Ολντ Μπόις και αγωνίστηκε επίσης στις Παρί Σεν Ζερμέν και Μπορντώ. Με την εθνική ομάδα της Αργεντινής αγωνίστηκε για τρία χρόνια, εκπροσωπώντας τη χώρα στο Μουντιάλ 2002 και στο Κόπα Αμέρικα 1999, πραγματοποιώντας 20 συμμετοχές με το εθνόσημο.

Ο Ποκετίνο ξεκίνησε την καριέρα του ως προπονητής από την Εσπανιόλ τον Ιανούαριο του 2009, και παρέμεινε προπονητής της για τέσσερα χρόνια. Στη συνέχεια μετακινήθηκε στο Πρέμιερ Λιγκ, πρώτη στη Σαουθάμπτον, φτάνοντας στην 8η θέση το 2013-14, την υψηλότερη μετά το 2002-03. Την επόμενη χρονιά αποκτήθηκε από την Τότεναμ, με την οποία τερμάτησε στις τρεις πρώτες θέσεις τις τέσσερις πρώτες σαιζόν του, ενώ έφτασε μέχρι τον τελικό του Τσάμπιονς Λιγκ το 2019, για πρώτη φορά στην ιστορία του συλλόγου. Το Νοέμβριο του 2019 αντικαταστάθηκε από τον Ζοζέ Μουρίνιο.
Από το 2021 είναι προπονητής της Παρί Σεν Ζερμέν ΦΚ.

Στην πρώτη του χρονιά με την Παρί Σεν Ζερμέν έχασε το πρωτάθλημα Γαλλίας για ένα βαθμό από την Λιλ, αλλά κατέκτησε το Κύπελλο και το Σούπερ Καπ Γαλλίας ενώ οδήγησε την ομάδα ως τα ημιτελικά του Τσάμπιονς Λιγκ, εκεί όπου οι Παριζιάνοι ηττήθηκαν από την Μάντσεστερ Σίτι. Τη σεζόν 2021-22 κατέκτησε το πρωτάθλημα Γαλλίας αλλά έμεινε πρόωρα εκτός συνέχειας στο Τσάμπιονς Λιγκ αφού αποκλείστηκε στους «16» από την μετέπειτα νικήτρια Ρεάλ Μαδρίτης. Το καλοκαίρι του 2022 έλυσε το συμβόλαιο του με την Παρί Σεν Ζερμέν και στις 29 Μαΐου του 2023 συμφώνησε να αναλάβει την Τσέλσι για συμβόλαιο δύο ετών με δυνατότητα επέκτασης για άλλον ένα χρόνο.https://agones.gr/news/64012/i_tselsi_anakoinose_episima_ton_potsetino

## Παραπομπές

Κατηγορία:Αργεντινοί ποδοσφαιριστές
Κατηγορία:Αργεντινοί προπονητές ποδοσφαίρου
Κατηγορία:Αμυντικοί ποδοσφαιριστές
Κατηγορία:Ξένοι ποδοσφαιριστές στη Γαλλία
Κατηγορία:Ξένοι ποδοσφαιριστές στην Ισπανία
Κατηγορία:Ποδοσφαιριστές Εθνικής Αργεντινής
Κατηγορία:Ποδοσφαιριστές Νιούελς Ολντ Μπόις
Κατηγορία:Ποδοσφαιριστές ΡΚΝ Εσπανιόλ
Κατηγορία:Ποδοσφαιριστές Παρί Σεν Ζερμέν
Κατηγορία:Ποδοσφαιριστές Ζιροντέν Μπορντό
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Κόπα Αμέρικα 1999
Κατηγορία:Προπονητές ποδοσφαίρου ΡΚΝ Εσπανιόλ
Κατηγορία:Ποδοσφαιριστές Σαουθάμπτον ΦΚ
Κατηγορία:Προπονητές ποδοσφαίρου Τότεναμ Χότσπερ
Κατηγορία:Προπονητές ποδοσφαίρου Παρί Σεν Ζερμέν
Ασπροπνίχτης Καλύμνου

Ο **Ασπροπνίχτης** είναι βραχονησίδα της Καλύμνου στα Δωδεκάνησα με έκτασή 0,0032 τ. χλμ.. Βρίσκεται νότια του νησιού, δυτικά από την είσοδο στον όρμο Βλυχαδιών και σε απόσταση λίγων μέτρων από τις ακτές. Στα βορειοδυτικά της είναι η νησίδα Νερά. 

## Παραπομπές


Κατηγορία:Βραχονησίδες της Καλύμνου
Μαρκίνιος

O **Μάρκους Αοάς Κορέα** (*Marcos Aoás Corrêa*, 14 Μαΐου 1994), περισσότερο γνωστός ως **Μαρκίνιος** (*Marquinhos*), είναι Βραζιλιάνος ποδοσφαιριστής ο οποίος αγωνίζεται ως αμυντικός στη Παρί Σεν Ζερμέν και στην εθνική ομάδα της Βραζιλίας. Αγωνίζεται κυρίως ως κεντρικός αμυντικός, αλλά μπορεί να αγωνιστεί και ως δεξιός αμυντικός ή αμυντικός μέσος.

Ο Μαρκίνιος ξεκίνησε την καριέρα του από την Κορίνθιας και αφότου κατέκτησε το Κόπα Λιμπερταδόρες το 2012 αποκτήθηκε από τη Ρόμα για 3 εκατομύρια ευρώ. Ο Μαρκίνιος αγωνίστηκε για μία σαιζόν στη Ρόμα, αποκτώντας θέση βασικού, και στη συνέχεια αποκτήθηκε από τη Παρί Σεν Ζερμέν τον Ιούλιο του 2013 για 31,4 εκατομύρια ευρώ, ένα από τα μεγαλύτερα ποσά για παίκτη κάτω των 20. Με την ΠΣΖ κατέκτησε πολλούς τίτλους, συμπεριλαμβανομένων πέντε πρωταθλημάτων. Στην Παρί είχε ανταγωνισμό από τον Νταβίντ Λουίζ, αλλά με την πώληση του δεύτερου το 2016 απέκτησε πάλι θέση βασικού. Ο Μαρκίνιος έγινε ο πρώτος κεντρικός αμυντικός που σκόραρε σε προημιτελικά και ημιτελικά σε δύο συνεχόμενες σαιζόν στο Τσάμπιονς Λιγκ.

Ο Μαρκίνιος πραγματοποίησε το ντεμπούτο του με την εθνική αντρών της Βραζιλίας το 2013 και έκτοτε έχει πραγματοποιήσει 47 συμμετοχές με το εθνόσημο. Ήταν μέλος της αποστολής στο Μουντιάλ 2018 και στα Κόπα Αμέρικα 2015, Σεντενάριο και 2019, κατακτώντας το τελευταίο, καθώς και της ολυμπιακής ομάδας που κατέκτησε το χρυσό το 2016.

## Παραπομπές


Κατηγορία:Βραζιλιάνοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Βραζιλίας
Κατηγορία:Ποδοσφαιριστές Σπορτ Κλαμπ Κορίνθιανς Παουλίστα
Κατηγορία:Ποδοσφαιριστές Ρόμα
Κατηγορία:Ποδοσφαιριστές Παρί Σεν Ζερμέν
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Κόπα Αμέρικα 2015
Κατηγορία:Ποδοσφαιριστές Κόπα Αμέρικα Σεντενάριο
Κατηγορία:Ποδοσφαιριστές Κόπα Αμέρικα 2019
Κατηγορία:Ποδοσφαιριστές ολυμπιακής ομάδας Βραζιλίας
Κατηγορία:Βραζιλιάνοι Ολυμπιονίκες
Κατηγορία:Παίκτες νικητές Κόπα Αμέρικα
Κατηγορία:Ποδοσφαιριστές Κόπα Αμέρικα 2021
Κατηγορία:Ποδοσφαιριστές Παγκοσμίου Κυπέλλου 2022
Ρενάτο Σάντσες

Ο **Ρενάτο Σάντσες** (*Renato Sanches*, 18 Αυγούστου 1997) είναι Πορτογάλος ποδοσφαιριστής ο οποίος αγωνίζεται ως μέσος στον Παναθηναϊκο δανεικός από την Παρί Σεν Ζερμέν και την εθνική ομάδα της Πορτογαλίας.  

Ο Σάντσες ξεκίνησε την επαγγελματική του καριέρα από την Μπενφίκα, πραγματοποιώντας την πρώτη του εμφάνιση με την πρώτη ομάδα τον Οκτώβριο του 2015. Στη μία και μοναδική του σαιζόν με την Μπενφίκα κατέκτησε το νταμπλ και κέρδισε τα βραβεία καλύτερα βελτιωμένου παίκτη της Πρίμειρα Λιγκ και το βραβείο Golden Boy.

Ο Σάντσες αποκτήθηκε τότε από τη Μπάγερν Μονάχου έναντι 35 εκατομμυρίων ευρώ, το υψηλότερο εκείνη την εποχή για Πορτογάλο που αγωνιζόταν στην Πριμέιρα Λιγκ. Εκεί οι επιδόσεις του έπεσαν και βρέθηκε να συναγωνίζεται εμπειρότερους παίκτες, με αποτέλεσμα να αγωνίζεται σπάνια, οπότε και δόθηκε δανεικός στη Σουόνσι Σίτι. Όμως εκεί δεν βελτιώθηκε και αντιμετώπισε τραυματισμούς. Με την επιστροφή του στη Μπάγερν ενσωμάτωθηκε καλύτερα και τον Αύγουστο του 2019 αποκτήθηκε από τη Λιλ για 25 εκατομμύρια ευρώ, ποσό ρεκόρ για τον σύλλογο. Τη δεύτερη σεζόν του στον σύλλογο, βοήθησε την ομάδα να κατακτήσει τη Λιγκ 1 τη σεζόν 2020–21, τερματίζοντας μια αποχή δέκα ετών από τον τίτλο. Το 2022 μεταγράφηκε στους αντιπάλους τους στην Λιγκ 1, Παρί Σεν Ζερμέν, για 10 εκατομμύρια ευρώ. Μετά από μία σεζόν παραχωρήθηκε δανεικός στη Ρόμα στην Ιταλία. Το 2024 επέστρεψε στην Μπενφίκα ως δανεικός. To 2025 πήγε ως δανεικός στην Ελλάδα για χάρη του Παναθηναϊκού.

Ο Σάντσες πραγματοποίησε το ντεμπούτο του με την εθνική ομάδα το Μάρτιο του 2016 και ήταν μέλος της αποστολής στο Euro 2016, με αποτέλεσμα σε ηλικία 18 ετών να γίνει ο νεαρότερος Πορτογάλος σε διεθνές τουρνουά και ο νεότερος παίκτης που κέρδισε το ευρωπαϊκό κύπελλο. Στο Euro σκόραρε μία φορά και κέρδισε το βραβείο καλύτερου νέου ποδοσφαιριστή.

## Παραπομπές

## Εξωτερικοί σύνδεσμοι
*

Κατηγορία:Πορτογάλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Πορτογαλίας
Κατηγορία:Ποδοσφαιριστές Μπενφίκα Β
Κατηγορία:Ποδοσφαιριστές Μπενφίκα
Κατηγορία:Ποδοσφαιριστές Μπάγερν Μονάχου
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Σουόνσι Σίτι
Κατηγορία:Ποδοσφαιριστές Λιλ ΟΣΚ
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Πορτογάλοι με καταγωγή από το Πράσινο Ακρωτήριο
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Πορτογάλοι ποδοσφαιριστές στο εξωτερικό
Κατηγορία:Ποδοσφαιριστές Μπούντεσλιγκα
Κατηγορία:Ξένοι ποδοσφαιριστές στην Αγγλία
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Λιγκ 1
Κατηγορία:Ξένοι ποδοσφαιριστές στη Γαλλία
Κατηγορία:Ποδοσφαιριστές Σεγκούντα Λίγκα
Κατηγορία:Ποδοσφαιριστές Παρί Σεν Ζερμέν
Κατηγορία:Ξένοι ποδοσφαιριστές στη Γερμανία
Κατηγορία:Ποδοσφαιριστές Ρόμα
Κατηγορία:Ξένοι ποδοσφαιριστές στην Ιταλία
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Βασιλική Καλύμνου

Η **Βασιλική** είναι μικρή βραχονησίδα της Ψερίμου στα Δωδεκάνησα με έκτασή 0,0026 τ. χλμ.. Βρίσκεται βορειοανατολικά του νησιού, σε απόσταση 750 μέτρων από αυτό και προς τη μεριά της Τουρκίας. Στα Α.-ΝΑ. της είναι το ακρωτήριο Λίγκια.

## Παραπομπές


Κατηγορία:Βραχονησίδες της Καλύμνου
Γυαλό Καλύμνου

Το **Γυαλό** είναι μικρή βραχονησίδα της Ψερίμου στα Δωδεκάνησα με έκτασή 0,0004 τ. χλμ.. Βρίσκεται νότια του νησιού και σε απόσταση λίγων μέτρων από τις ακτές της. Στα νότια είναι ο "Δίαυλος Ψερίμου", δηλ. το θαλάσσιο πέρασμα με την Κω, και σε μικρότερη απόσταση βορειοδυτικά η βραχονησίδα Κρεβατιό.  

## Παραπομπές


Κατηγορία:Βραχονησίδες της Καλύμνου
Κρεβατιό Καλύμνου

Το **Κρεβατιό** ή **Κρεβάτια** ή **Ερινύες** είναι μικρή βραχονησίδα της Ψερίμου στα Δωδεκάνησα με έκτασή 0,004 τ. χλμ.. Βρίσκεται νότια του νησιού και εντός του "Δίαυλου Ψερίμου" ή Δίαυλου Κάπαρη" (το θαλάσσιο πέρασμα ανάμεσα στη Ψέριμο και την Κω). Βόρεια στις απέναντι ακτές είναι η ομώνυμη παραλία ενώ ανατολικά το ακρωτήριο Ρούσσα.  

## Παραπομπές


Κατηγορία:Βραχονησίδες της Καλύμνου
Νεκροθήκη Καλύμνου

Η **Νεκροθήκη** είναι βραχονησίδα της Ψερίμου στα Δωδεκάνησα με έκτασή 0,01 τ. χλμ.. Αποτελεί τη βόρεια συνέχεια της νησίδας Πλάτη και βρίσκεται δυτικά από το ακρωτήριο Κορακιά του νησιού.  

## Παραπομπές


Κατηγορία:Βραχονησίδες της Καλύμνου
Αχβάζ

Το **Αχβάζ** () είναι πόλη στο νοτιοδυτικό Ιράν. Είναι η πρωτεύουσα της επαρχίας Χουζεστάν. Το 2016 το Αχβάζ είχε πληθυσμό 1.184.788 κατοίκων. Σύμφωνα με την απογραφή του 2016, ο πληθυσμός της αστικής περιοχής του Αχβάζ ήταν 1.350.000 κάτοικοι, ενώ ο πληθυσμός της μητροπολιτικής περιοχής του Αχβάζ ήταν 1.410.000 κάτοικοι. Στα αραβικά, η πόλη είναι γνωστή ως **Αχβάζ** ή **Αλ-Αχβάζ** ( ή ).  

Η οικοδομημένη περιοχή του Αχβάζ και η κοντινή πόλη Σεϊμπανί έχουν πληθυσμό 1.136.989 κατοίκων. Στην πόλη ζουν Πέρσες, Άραβες, Μπαχτιάρι, Ντεζφούλι, Σουστάρι και άλλες εθνότητες. Ως εκ τούτου, στο Αχβάζ ομιλούνται πολλές γλώσσες (περσικά, αραβικά, λούρι, ντεζφούλι, σουστάρι, διάλεκτος μπαχτιαρί κτλ.). 

Λόγω της πετρελαϊκής βιομηχανίας στη πόλη, ο αέρας της πόλης είναι ο πιο μολυσμένος στον κόσμο, σύμφωνα με στατιστικά του Παγκόσμιου Οργανισμού Υγείας του 2011.  

## Παραπομπές


## Εξωτερικοί σύνδεσμοι
* 

Κατηγορία:Λήμματα που περιέχουν κείμενο στα αραβικά
Κατηγορία:Πόλεις του Ιράν
Λέα του Βελγίου

Η **Λέα του Βελγίου** (*Léa de Belgique*, γεννημένη ως Λέα Ίνγκα Ντόρα Βόλμαν *Léa Inga Dora Wolman*, 2 Δεκεμβρίου 1951 -) είναι η χήρα σύζυγος του Πρίγκιπα Αλέξανδρου του Βελγίου.

## Βιογραφία
Γεννήθηκε στις 2 Δεκεμβρίου 1951 στις Βρυξέλλες, και είναι κόρη του έμπορου Σιγισμούνδου Βόλμαν και της Λίζας Μπόρνστεϊν.

Η Λέα έχει παντρευτεί τρεις φορές: πρώτα τον Ρώσο αριστοκράτη Σέργιο Βικτόροβιτς Σπετσίνσκι στις 27 Μαΐου 1975. Το 1976 γεννήθηκε η κόρη τους Λετίσια. Το ζευγάρι χώρισε στις 28 Μαρτίου 1980. 

Ο δεύτερος γάμος της ήταν με τον Παύλο Ροβέρτο Μπιτσάρα στις 23 Ιουλίου 1983 και την 1η Σεπτεμβρίου 1983 γεννήθηκε ο γιος τους Ρενό. Πήραν διαζύγιο στις 25 Αυγούστου 1987.

Ο τρίτος γάμος της ήταν με τον Πρίγκιπα Αλέξανδρο του Βελγίου στις 14 Μαρτίου 1991 στο Ντέμπενχαμ του Σάφλοκ. Το ζευγάρι δεν απέκτησε απογόνους. Ο γάμος τους έμεινε κρυφός μέχρι το 1998. Ο γάμος του Αλεξάνδρου παραβίαζε το άρθρο 85 του βελγικού συντάγματος, το οποίο του στερούσε από το δικαίωμα κληρονομικής διαδοχής στο θρόνο.

Το 2008 έκδωσε ένα βιβλίο από τη ζωή του συζύγου της και της οικογένειάς του, με τίτλο *Le Prince Alexandre de Belgique*. Στις 29 Νοεμβρίου 2009 η Λέα έχασε τον σύζυγό της από πνευμονική εμβολή.

## Παραπομπές
* Royal House of Belgium
* 

## Παραπομπές σε πηγές


Κατηγορία:Οίκος της Σαξονίας-Κοβούργου-Γόθας
Κατηγορία:Βέλγοι ευγενείς
Κατηγορία:Πριγκίπισσες του Βελγίου
Κατηγορία:Πριγκίπισσες της Σαξονίας-Κοβούργου-Γόθας
Λίγο πριν νυχτώσει

Το ***Λίγο πριν νυχτώσει*** (γαλλικά: *Juste Avant la Nuit*) είναι ψυχολογική δραματική ταινία Γαλλικής παραγωγής του 1971 σε σενάριο και σκηνοθεσία Κλοντ Σαμπρόλ, βασισμένη στο μυθιστόρημα *The Thin Line* του Εντουάρ Ατιγιά. Πρωταγωνιστούν οι Μισέλ Μπουκέ, Φρανσουά Περιέ και η Στεφάν Οντράν, η οποία κέρδισε το βραβείο BAFTA Α' Γυναικείου ρόλου για την απόδοση της στην 27η τελετή απονομής βραβείων της Βρετανικής Ακαδημίας Κινηματογράφου.

## Πλοκή
Ο Σαρλ Μασόν, στέλεχος διαφημιστικής εταιρείας, έχει μια ερωτική σχέση με τη Λόρα, τη σύζυγο του καλύτερου του φίλου, τον παγκοσμίου φήμης αρχιτέκτονα Φρανσουά Τελιέ.
Η σεξουαλική τους ζωή αποτελείται από σαδομαζοχιστική συμπεριφορά και όταν η Λόρα πάνω σε μία ακραία κατάσταση σαδομαζοχιστικού σεξ θα του ζητήσει να προσποιηθεί ότι την σκοτώνει, αυτός θα το κάνει πραγματικά. Εντελώς μπερδεμένος, ο Σαρλ φεύγει από το νοικιασμένο διαμέρισμα στο Παρίσι και συναντά τον Φρανσουά σε ένα κοντινό μπιστρό. 
Οι δύο τους στη συνέχεια οδηγούν πίσω στις Βερσαλλίες, όπου έχουν όμορφα παρακείμενα σπίτια 
σχεδιασμένα από τον Φρανσουά. Η ιδιοκτήτρια του ενοικιαζόμενου διαμερίσματος είχε δει τη Λόρα και τον Σαρλ μαζί δύο μήνες νωρίτερα, αλλά δεν το λέει στην αστυνομία λόγω του Φρανσουά. 
Παρόλο που η αστυνομία δεν φαίνεται να έχει στοιχεία για το έγκλημα, ο Σαρλ δυσκολεύεται να αντιμετωπίσει την κατάσταση και προσπαθεί να ζήσει μια φυσιολογική ζωή. Επιστρέφει στην ωραία σύζυγό του Ελέν, σαν να μη συνέβη τίποτα, στην πορεία όμως νιώθοντας βαρύ το φορτίο της πράξης του, γίνεται ο ίδιος θύμα της συνείδησής του.

Αρχίζουν να τον κατατρέχουν οι τύψεις και κάνει κάθε τι δυνατό να του αναγνωρισθεί ότι αυτός είναι ο δολοφόνος της Λώρας. Θα ομολογήσει την παράνομη σχέση του με την Λόρα στην γυναίκα του αλλά αυτή δείχνει κατάνοηση και τον συγχωρεί. Της εξομολογείται ότι αυτός είναι ο δολοφόνος που αναζητά η αστυνομία, αλλά αυτή του λέει να προσπάθησει να ξεχάσει ότι έγινε. 
Ο Σαρλ αποφασίζει τελικά να μιλήσει και στον Φρανσουά με την ελπίδα να εισπράξει την εκδίκησή του, αυτός όμως ανεξήγητα ατάραχος του συμβουλεύει να ξεχάσει αυτήν την ιστορία.
Ο Σαρλ όμως δεν πείθεται και αποφασίζει να παραδοθεί στην αστυνομία, πιστός στους ηθικούς του κανόνες και αποδεχόμενος την κρίση της δικαιοσύνης. Η γυναίκα του όμως αντιλαμβανόμενη την έκταση του επερχόμενου σκανδάλου θα γράψει τον επίλογο με τον δικό της τρόπο.
   
## Διανομή ρόλων
* Μισέλ Μπουκέ ως Σαρλ
* Φρανσουά Περιέ ως Φρανσουά
* Στεφάν Οντράν ως Ελέν
* Ζαν Καρμέ ως
* Άννα Ντουκίν ως Λόρα
* Μαρίνα Νίτζι ως 

## Υποδοχή
### Κριτικές
Ο Ρότζερ Ίμπερτ των The Chicago Sun-Times έδωσε στην ταινία 3 1/2 στα 4 αστέρια, σημειώνοντας στην κριτική του:
 

Ο Μάικ Σάττον του The Digital Fix έγραψε στην κριτική του:

## Παραπομπές


## Εξωτερικοί σύνδεσμοι
* 
* 
* 

Κατηγορία:Γαλλικές ταινίες της δεκαετίας 1970
Κατηγορία:Γαλλόφωνες ταινίες
Κατηγορία:Ταινίες σε σκηνοθεσία Κλοντ Σαμπρόλ
Κατηγορία:Ταινίες γυρισμένες στο Παρίσι 
Κατηγορία:Ταινίες του 1971
Κατηγορία:Γαλλικές ψυχολογικές θρίλερ ταινίες
Κατηγορία:Ταινίες βασισμένες σε γαλλικά μυθιστορήματα
Κατηγορία:Ταινίες με ηθοποιό που κέρδισε BAFTA Α' Γυναικείου Ρόλου
Ζωρζ Αρνό

Ο **Ζωρζ Αρνό** ή **Ζορζ Αρνό** (1917 - 1987) ήταν Γάλλος συγγραφέας. 

## Βιογραφία
Γεννήθηκε στις 16 Ιουλίου 1917 στο Μονπελιέ. Σπούδασε στο Παρίσι. Πήρε δίπλωμα νομικής και άδεια να δικηγορεί. Παρακολούθησε μαθήματα στη Σχολή Πολιτικών Επιστημών. Απαλλάχθηκε από την στρατιωτική υπηρεσία, όμως το 1940 κατατάχθηκε εθελοντικά. Αιχμαλωτίστηκε και δραπέτευσε αμέσως. Εγκαταστάθικε στο Παρίσι όπου άρχισε να γράφει. Ύστερα έφυγε για τη Νότια Αμερική, από την οποία επέστεψε το 1949. Έφερε μαζί του ένα χειρόγραφο: *Το μεροκάματο του τρόμου*, που προκάλεσε τον ενθουσιασμό των κριτικών. 

"Παίρνει τον αναγνώστη μαζί του" έγραφε ο Πιερ Λόουελ στην *Aurore* κι ο Ζαν Κο στην *Opera*, δήλωνε: "Τι βιβλίο! Ξεκίνησα μαζί του απ' τις πρώτες σελίδες και παρασύρθηκα σε μια εξαίσια περιπέτεια". Αυτή την περιπέτεια ο  Ανρί-Ζωρζ Κλουζό, ο σκηνοθέτης των μεγάλων επιτυχιών ''Το κοράκι'' και ''Μανόν'', την ξαναζωντανεύει μέσα στην ταινία που έβγαλε απ' αυτό το βιβλίο και πήρε το Μέγα Βραβείο του Διεθνούς Φεστιβάλ των Καννών 1953. 
## Παραπομπές


Κατηγορία:Γάλλοι συγγραφείς